ตลาดหุ้น “สหรัฐ-ยุโรป” หยุดเทรด วัน Good Friday
ตลาดหุ้น “สหรัฐ-ยุโรป” รวมถึงตลาดน้ำมัน-ทองคำ ปิดทำการวันศุกร์ (7 เม.ย.) เนื่องจากเป็นวัน Good Friday
ตลาดหุ้น “สหรัฐ-ยุโรป” ปิดทำการวันศุกร์ (7 เม.ย.) เนื่องจากเป็นวัน Good Friday
8 เม.ย. 2566

ตลาดหุ้น, น้ำมัน, ทองคำ และตลาดเงินนิวยอร์ก รวมไปถึงตลาดหุ้นอังกฤษ, ฝรั่งเศส และเยอรมนี ปิดทำการซื้อขายในวันศุกร์ (7 เม.ย.) เนื่องในวัน Good Friday
อย่างไรก็ตาม กระทรวงแรงงานสหรัฐยังคงเปิดเผยข้อมูลการจ้างงานตามกำหนดในวันศุกร์ ซึ่งบ่งชี้ว่า ตัวเลขการจ้างงานนอกภาคเกษตรเพิ่มขึ้นเพียง 236,000 ตำแหน่งในเดือนมี.ค. ซึ่งเป็นระดับต่ำสุดนับตั้งแต่เดือนธ.ค. 2563 และต่ำกว่าที่นักวิเคราะห์คาดการณ์ไว้ที่ระดับ 238,000 ตำแหน่ง
อัตราการว่างงานลดลงสู่ระดับ 3.5% ขณะที่นักวิเคราะห์คาดไว้ว่าอาจจะทรงตัวที่ระดับ 3.6%
ส่วนตัวเลขค่าจ้างรายชั่วโมงโดยเฉลี่ยของแรงงาน เพิ่มขึ้น 0.3% เมื่อเทียบรายเดือน และเพิ่มขึ้น 4.2% เมื่อเทียบรายปี ซึ่งเป็นระดับต่ำสุดนับตั้งแต่เดือนมิ.ย. 2564
ทั้งนี้ ตัวเลขค่าจ้างรายชั่วโมงนับเป็นข้อมูลที่ธนาคารกลางสหรัฐ (เฟด) ให้ความสำคัญเพื่อหาสัญญาณบ่งชี้ภาวะเงินเฟ้อ